Æsiri

U Staroj Nordiji Æsiri (singular Ás, ženski rod Ásynja, ženska množina Ásynjur, Anglo-Saksonski Ós, od pragermanskog "Ansuz") vrhovni su bogovi u panteonu nordijske mitologije. Oni ubrajaju dosta večih božanstava, poput Odina, Frigga, Thora, Baldura i Tira. Drugi klan bogovova, Vaniri se isto spominje u skandinavskim mitovima: Bog Njord i njegova djeca, Freyr i Freya su najistaknutiji Vanirski bogovi koji se pridružuju Æsirima kao taoci poslije rata između Æsira i Vanira. Vaniri se pojavljuju u vezi sa kulturom i plodnošću dok su Æsiri povezani sa moću i ratom. Æsiri bi ostajali vječno mladi jedući jabuka s Iðunna, iako su mogli biti ubijeni, pošto je prorečeno da će gotovo svi poumirati u Ragnaroku.

Odnosi između Æsira i Vanira interesantan je aspekt nordijske mitologije. Dok ostale kulture imaju "mlađe" i "starije" familije bogova, poput Titana i Olimpijaca u Staroj Grčkoj, Æsiri i Vaniri predstavljeni su kao savremenici. Ta dva klana bogova su vodili bitke, potpisivali sporazume i razmjenjivali taoce međusobno (Freyr i Freya su pomenuti kao taoci). Može se spekulisati da su takve interakcije među tadašnjim skandinavskim klanovima bile uobičajna pojava. Po jednoj drugoj teoriji, kult Vanira (koji je povezan uglavnom sa plodnošću i relativno je miroljubiv) je vjerovatno starijeg porijekla nego ratoborni Æsiri, te stoga ovaj mitički rat može se opisati kao religijski konflikt. U drugu ruku može biti i paralela konfliktu Rimljana i Sabinjana. Zapaženi religijski učenjak Mircea Eliade je spekulisao da su oba konflikta ustvari izmjenjene verzije starijeg indoevropskog mita o konfliktu i integraciji između božanstava neba i vladavine protiv božanstava zemlje i plodnosti, bez nekih historijskih veza.

Stoga hronologija kultova ne bi bila prikazana u mitovima. Ipak su samo Odin i Tor bili važni i u mitovima i kultu, dok je Ullr skoro nepoznat u mitovima, ali je njegovo ima dosta viđeno u raznim geografskim nazivima, posebno u Švedskoj, pa je stoga kult vjerovatno bio široko rasprostanjen.

 Spisak Æsira i Vanira 
Sva imena napisana su u staronordijskom obliku.

 Balder — (Balder) bog nevinosti i ljepote
 Bragi — (Bragi) pjesnik
 Forseti — bog pravde 
 Freyja (Vanirski talac) — (Freya) boginja ljubavi
 Freyr (Vanirski talac) — (Frey) bog plodnosti i ljubavi
 Frigg — glavna voginja
 Heimdallr — (Heimdall) božiji čuvar
 Höðr — slijepi bog tame i zime
 Hœnir — neodlučni bog
 Iðunn — (Idun) boginja mladosti plodnosti i smrti
 Loki (jotun) — prevarant, Odinov pastorak
 Meili — bog putovanja 
 Nanna — Baldrova žena
 Njörðr (Vanirski talac) — (Njord) bog mornara i plovidbe
 Odin — (Odin) glavno božanstvo, bog mudrosti
 Sif — Torova zlatokosa žena
 Þórr — (Tor) bog munje i borbe
 Týr — (Tyr) jednoruki, samožrtvujući bog zakona i pravde
 Ullr — lovac, tragač i strijelac
 Váli — Odinov sin, osvetnik
 Vé — Odinov brat, dao ljudima govor
 Viðarr — (Vidar) bog tišine i osvete
 Vili — Odinov brat, dao ljudima osjećaje i razum

 Reference 

 Vanjski linkovi 

 http://www.vaidilute.com/books/norroena/rydberg-contents.html 
 http://www.vaidilute.com/books/asgard/asgard-contents.html 
 http://www.vaidilute.com/books/guerber/guerber-contents.html 
 http://www.vaidilute.com/books/munch/munch-contents.html 

Kategorija:Nordijska mitologija